Mensa (Stärebild)
D'Stärebild Mensa steet um Südleche Stärenhimmel. Déi däitsch Bezeechnung „Tafelberg“ ass haut kaum nach am Gebrauch. D'Konstellatioun gëtt meeschtens haut no der laténgescher Bezeechnung, Mensa genannt.

Beschreiwung 

D'Mensa ass e klengt Stärebild an der Géigend vum südlechen Himmelspol. Kee Stär ass méi hell wéi déi 5. Gréissteklass.

Nërdlech vum Mensa läit déi Grouss Magellanesch Wollek (LMC). Si ass eng kleng Begleetgalaxis vun eiser Mëllechstrooss.

Geschicht 
Den Numm vum Stärebild staamt vum franséischen Astronom Nicolas Louis de Lacaille, dee vu 1751 bis 1753 de Südhimmel vum Kap vun der gudder Hoffnung aus observéiert huet.

Himmelsobjeten

Stären 

Den α Mensae, hellste Stär am Mensa, huet nëmmen eng Visuell Magnitude vu 5,08m. Et handelt sech ëm ee giele Stär mat der Spektralklass G5 V mat änlech physikalesch Eegenschaften, wéi eis Sonn. De Stär ass 33 Liichtjoer vun eis ewech a vermëttelt een Androck, wéi eist eege Sonnesystem vu wäitem ausgesäit.

Niwwelegt Objet 

Een Deel vun der Grousser Magellanescher Wollek (englesch: Large Magellan Cloude (LMC)) läit an der Mensa, deen aneren Deel am Stàrebild Dorado.

Déi Grouss Magellanesch Wollek ass dat hellst a gréisst niwwelegt Objet um Nuetshimmel. Si guet eng Gréisst vu fënnefmol 6°. Et handelt sech ëm eng kleng Begleetgalaxis vun eiser Mëllechstrooss op enger Distanz vun 180.000 Liichtjowe vun eis ewech. An hir si vill Stärekéip an Niwwelen, déi awer nëmme mat Teleskopen ze gesi sinn.

An der Mensa ass och dee liichtschwaache Kugelstärekoup NGC 1841.

Kuckt och

Um Spaweck 

Stärebiller
Stärebild Mensa